— 287 — 



Bonnet Tabardin, cordouennier, est un povre com- 

 paignon qui estoit varlet servant et n'avoit rens, et s'est 

 marié en ceste ville à la chamberière de Guillaume Car- 

 reau, chaussetier d'Angiers, et n'ont de quoy vivre et 

 ont esté renvoyez, et ou lieu dudict Tabarin sera fait 

 venir Jehan Debrèche. 



Thomas Sochon et Pierre Croissart, cousturiers, sont 

 fort povres et endeptez et ne sauroient icy vivre ne en- 

 tretenir, et lorsqu'ilz furent esleuz estoient des plus 

 povres de leur mestier qui fussent en la ville de Tours, 

 et ou lieu d'eulx ont esté nommez, choisiz et esleuz 

 Mathelin de Saint-Jehan et Guillaume Lermite, cous- 

 turiers drappiers comme souffisans. 



Jehan Gouget, Jehan Troillet, chaussetiers, sont fort 

 povres et estoient semblablement des plus povres de la 

 ville de Tours quand ilz furent esleuz, et ou lieu d'eulx 

 ont esté nommez, choisiz et esleuz Jehan Colin et René 

 Lucas. 



Jehan Papineau, ménuysier, est malade à Tours, 

 ainsi que certiffient lesditz commis de ladicte ville de 

 Tours, et ou lieu d'eulx ont présenté Robin le Herice, 

 aussi ménuysier, lequel iceulx commis afferment estre 

 souffisant et à leur relation a esté receu pourveu qu'il 

 soit trouvé tel qu'ilz l'ont affermé, et s'il n'est trouvé 

 souffisant sera fait venir le plus souffisant du mestier. 



Morice De la Barre, chapellier, est fort povre homme 

 et subtil, et en son lieu sera fait venir l'un des plus souf- 

 fisans maistres du mestier à la nominacion des officiers 

 du Roy et des maire et eschevins de la ville de Tours. 



Jehan Roy, paticier, s'en est aie à Tours sans congé, 

 et après s'en est aie sa femme sans congé et ont tout 



